BTS สู่จุดสมดุลของธุรกิจ.!?
ช่วงที่ผ่านมา บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS มีการปรับโครงสร้างธุรกิจอย่างต่อเนื่อง จนมาลงตัว 4 ธุรกิจหลักคือ 1) ธุรกิจระบบขนส่งมวลชน ผ่านบริษัท ระบบขนส่งมวลชนกรุงเทพ จำกัด หรือ BTSC และรถบีอาร์ที 2) ธุรกิจสื่อโฆษณา ผ่านบริษัท วีจีไอ โกลบอล มีเดีย จำกัด (มหาชน) หรือ VGI 3) ธุรกิจอสังหาริมทรัพย์ ผ่านบริษัท ยู ซิตี้ จำกัด หรือ U 4) ธุรกิจบริการ
1 มิ.ย. 2561

แฉทุกวันทันเกมหุ้น
ช่วงที่ผ่านมา บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS มีการปรับโครงสร้างธุรกิจอย่างต่อเนื่อง จนมาลงตัว 4 ธุรกิจหลักคือ 1) ธุรกิจระบบขนส่งมวลชน ผ่านบริษัท ระบบขนส่งมวลชนกรุงเทพ จำกัด หรือ BTSC และรถบีอาร์ที 2) ธุรกิจสื่อโฆษณา ผ่านบริษัท วีจีไอ โกลบอล มีเดีย จำกัด (มหาชน) หรือ VGI 3) ธุรกิจอสังหาริมทรัพย์ ผ่านบริษัท ยู ซิตี้ จำกัด หรือ U 4) ธุรกิจบริการ
บทพิสูจน์ความลงตัวของโครงสร้างธุรกิจ BTS คือ ผลการดำเนินงานปี 2560/2561 (เม.ย. 2560-มี.ค. 2561) BTS มีกำไรสุทธิ 4,416 ล้านบาท เติบโต 120% เทียบกับปีก่อน แม้มีการบันทึกกำไรพิเศษ จากการขายธุรกิจอสังหาริมทรัพย์ แต่ถือเป็นเป็นพัฒนาการทางตัวเลขการเงินที่น่าสนใจทีเดียว
ทว่าความน่าสนใจของ BTS อยู่ที่ 3 หัวหอกธุรกิจ นั่นคือ ธุรกิจรถไฟฟ้า ธุรกิจอสังหาริมทรัพย์ และธุรกิจสื่อโฆษณา ที่มีโอกาสเติบโตไปพร้อม ๆ กัน อาทิ รถไฟฟ้าส่วนต่อขยายเส้นทางสายสีเขียวใต้ (แบริ่ง-สมุทรปราการ) ที่จะเปิดให้บริการได้ตลอดสายช่วงเดือน ธ.ค. 2561 เช่นเดียวกับเส้นทางสายสีเขียวเหนือ (หมอชิต-คูคต) จะเริ่มทยอยเปิดให้บริการช่วงต้นปี 2562
ขณะที่ธุรกิจอสังหาริมทรัพย์ หลังปรับโครงสร้างและโอนสินทรัพย์จากกลุ่มบีทีเอส ให้มาอยู่ภายใต้ “ยูซิตี้” (BTS ถือหุ้น 39%) โดยพอร์ตของยูซิตี้ มีขนาดเพิ่มขึ้นอย่างมีนัยสำคัญและสร้างรายได้ให้ BTS ทันที โดยปัจจุบันยูซิตี้มีโรงแรมภายใต้การบริหารรวมกัน 19,000 ห้องทั้งในและต่างประเทศ จึงเป็นหัวหอกการรุกธุรกิจอสังหาริมทรัพย์ให้กลุ่มบีทีเอส จากทั้งสินทรัพย์ที่มีอยู่ในมือและที่จะขยายการลงทุนเพิ่มอีก
สำหรับธุรกิจสื่อโฆษณา ภายใต้การบริหารงานของ VGI ปัจจุบันเป็นบริษัทที่ให้บริการสื่อโฆษณานอกบ้านที่ผสานสื่อออฟไลน์และออนไลน์ ไว้ด้วยกันแบบครบวงจรเป็น O2O Solutions รายแรกและรายเดียวในประเทศไทย ที่ BTS หมายมั่นปั้นมือว่าจะเห็นรายได้ 10,000 ล้านบาท ภายใน 3 ปี..!??
นี่..ยังไม่รวมกำไรจากวิศวกรรมการเงินรูปแบบต่าง ๆ ที่ถูกจะนำมาใช้กับ BTS และนั่นทำให้หุ้น BTS มีสีสันตามสไตล์“คีรี กาญจนพาสน์” อย่างน่าสนใจทีเดียว…
…อิ อิ อิ…